ລັດຖະບານລາວຈະປັບ ເງິນເດືອນພະນັກງານລັດ ຂຶ້ນ 16% ເພື່ອແກ້ໄຂບັນຫາຄ່າຄອງຊີບ
ລັດຖະບານລາວຈະເພີ່ມເງິນເດືອນ ແກ່ພະນັກງານລັດທົ່ວປະເທດ ໃນອັດຕາສະເລ່ຍ 16% ເພື່ອແກ້ໄຂບັນຫາຄ່າຄອງຊີບແພງຂຶ້ນ ນັບແຕ່ເດືອນຕຸລາປີນີ້ເປັນຕົ້ນໄປ.
ລັດຖະບານລາວຈະເພີ່ມເງິນເດືອນໃຫ້ພະນັກງານຂອງລັດໃນທົ່ວປະເທດໃນອັດຕາສະເລ່ຍ 16% ເພື່ອແກ້ໄຂບັນຫາຄ່າຄອງຊີບແພງໂດຍວາງເປົ້າໝາຍທີ່ຈະເລີ່ມປະຕິບັດຕົວຈິງນັບ ຈາກເດືອນຕຸລານີ້ເປັນຕົ້ນໄປ ທ່ານ ສົມດີ ດວງດີ ລັດຖະມົນ ຕີກະຊວງແຜນການ ແລະການ ລົງທຶນໄດ້ຖະແຫຼງຢືນຢັນວ່າ ລັດຖະບານລາວມີແຜນການທີ່ ຈະປັບຂຶ້ນເງິນເດືອນໃຫ້ກັບພະ ນັກງານຂອງລັດໃນທົ່ວປະເທດ ໃນອັດຕາສະເລ່ຍ 16% ເພື່ອ ເປັນການແກ້ໄຂບັນຫາຄ່າຄອງ ຊີບ ທີ່ແພງຂຶ້ນຢ່າງຕໍ່ເນື່ອງນັບ ຈາກທີ່ເກີດວິກິດການທາງການ ເງິນໂລກເມື່ອປີ 2008 ເປັນຕົ້ນມາ ການປັບຂຶ້ນເງິນເດືອນໃຫ້ກັບພະນັກງານຂອງລັດດັ່ງກ່າວນີ້ຈະມີຜົນບັງຄັບໃນພາກຕົວຈິງນັບ ຈາກແຜນການງົບປະມານປະຈໍາປີ 2011-2012 ທີ່ຈະເລີ່ມປະຕິບັດນັບຈາກເດືອນຕຸລານີ້ ເປັນຕົ້ນໄປເຊິ່ງກໍ່ຈະ ເຮັດໃຫ້ພະນັກງານຂອງລັດມີລາຍໄດ້ເພີ່ມຂຶ້ນເພື່ອດດຸ່ນດ່ຽງກັບລາຍ ຈ່າຍທີ່ເພີ່ມສູງຂຶ້ນນັບມື້ ທັງນີ້ກໍ່ເນື່ອງຈາກວ່າການປັບຂຶ້ນເງິນເດືອນໃນຄັ້ງກ່ອນໄດ້ມີຂຶ້ນໃນ ປີ 2007 ຫຼື ກ່ອນທີ່ວິກິດການທາງເສດຖະກິດການເງິນໂລກຈະເກີດຂຶ້ນ ຈຶ່ງເຮັດໃຫ້ພະນັກ ງານຂອງລັດ ຕ້ອງປະສົບກັບບັນຫາລາຍໄດ້ບໍ່ພຽງພໍກັບລາຍຈ່າຍ ທີ່ເພີ່ມຂຶ້ນມາໂດຍຕະ ຫຼອດນັ້ນເອງ ແຕ່ຢ່າງໃດກໍ່ຕາມການປັບຂຶ້ນເງິນເດືອນໃຫ້ກັບພະນັກງານຂອງລັດໃນຄັ້ງນີ້ກໍຍັງບໍ່ສາມາດ ທີ່ຈະຮັບປະກັນໄດ້ວ່າ ພະນັກງານຂອງລັດຖະບານລາວຈະມີລາຍໄດ້ທີ່ພຽງພໍກັບລາຍຈ່າຍ ທີ່ເປັນຈິງ ເພາະວ່າສະພາວະເງິນເຟີ້ໃນລາວກໍຍັງຄົງປັບຕົວສູງຂຶ້ນຢ່າງຕໍ່ເນື່ອງ ເຊິ່ງເປັນຜົນ ໂດຍກົງຈາກລາຄາສິນຄ້າທີ່ແພງຂຶ້ນ ຕາມລາຄານໍ້າມັນ ໃນຕະຫຼາດໂລກ ທັງນີ້ໂດຍຕາມລາຍງານຂອງກະຊວງແຜນການ ແລະການ ລົງທຶນກໍໄດ້ລະບຸອັດຕາເງິນເຟີ້ໃນລາວ ໄດ້ເພີ່ມຂຶ້ນຈາກລະ ດັບ 6 06% ໃນເດືອນມັງກອນປີນີ້ເປັນ 7 73% ໃນ ເດືອນມີນາ ແລະ 9 24% ໃນເດືອນເມສາ ທັງຍັງນັບ ເປັນອັດຕາເງິນເຟີ້ສູງສຸດເປັນອັນດັບ 2 ຂອງອາຊີ ຫຼື ເປັນຮອງພຽງຫວຽດນາມປະເທດດຽວເທົ່ານັ້ນ ເຊິ່ງດ້ວຍ ສະພາວະດັ່ງກ່າວຈຶ່ງໄດ້ສົ່ງຜົນກະທົບຕໍ່ການຄອງຊີບຂອງ ພະນັກງານລັດຖະບານລາວຢ່າງຫຼີກລ້ຽງບໍ່ໄດ້ ໂດຍສະ ເພາະຢ່າງຍິ່ງພະນັກງານພື້ນຖານທີ່ມີເງິນເດືອນຕໍ່າກວ່າລະ ດັບການນໍາໃນວົງການລັດຖະບານຫຼາຍເທົ່າໂຕນັ້ນ ກ່ຽວກັບລະດັບຂັ້ນເງິນເດືອນຕັ້ງແຕ່ພະນັກງານຂັ້ນພື້ນຖານຂຶ້ນໄປຈົນເຖິງລະດັບການນໍາຂອງ ລັດຖະບານລາວໃນປະຈຸບັນນີ້ ກໍໄດ້ຮັບການຊີ້ແຈງຈາກທ່ານນາງ ວຽງທອງ ສີພັນດອນ ລັດຖະມົນຕີຊ່ວຍວ່າການກະຊວງການເງິນໃນຕອນນຶ່ງວ່າ: ຍິ່ງໄປກ່ວານັ້ນ ການປັບເງິນເດືອນໃຫ້ພະນັກງານຂອງ ລັດຖະບານລາວໃນທົ່ວປະເທດດັ່ງກ່າວນີ້ ກໍ່ຍັງເຮັດໃຫ້ ລັດຖະບານລາວຈະຕ້ອງຈັດເກັບລາຍຮັບເຂົ້າງົບປະມານ ປະຈໍາປີ 2011-2012 ໃຫ້ໄດ້ເພີ່ມຂຶ້ນຈາກປີ 2010-2011 ນີ້ ໃນສັດສ່ວນບໍ່ໜ້ອຍກວ່າ 20 77% ອີກດ້ວຍ ຊຶ່ງກໍຄືການຈັດເກັບລາຍຮັບໃຫ້ໄດ້ເຖິງ 15,726 15 ຕື້ກີບ ຫຼື ທຽບໄດ້ ກັບ 22 53% ຂອງຍອດຜະລິດຕະພັນລວມພາຍໃນ ຫຼື GDP ທີ່ຄາດວ່າຈະມີມູນຄ່າລວມ ເຖິງ 69,800 ຕື້ກີບຫລືຫລາຍກວ່າ 8,500 ລ້ານໂດລາ ຕາມອັດຕາແລກປ່ຽນໃນປັດຈຸບັນ ແຕ່ຢ່າງໃດກໍຕາມ ເນື່ອງຈາກວ່າລັດຖະບານລາວໄດ້ຕັ້ງງົບປະມານລາຍຈ່າຍປະຈໍາປີ 2011 -2012 ໄວ້ ໃນມູນຄ່າລວມເຖິງ 17,833 9 ຕື້ກີບ ຫຼືຄິດເປັນ 25 55% ຂອງມູນຄ່າ GDP ໃນຂະນະທີ່ລັດຖະບານລາວ ກໍຄາດໝາຍວ່າ ຈະສາມາດຈັດເກັບລາຍຮັບຈາກພາຍ ໃນປະເທດໄດ້ພຽງ 16 5% ຂອງ GDP ສະນັ້ນເຮັດໃຫ້ຕ້ອງກູ້ຢືມແລະຂໍການຊ່ວຍເຫຼືອ ຈາກຕ່າງປະເທດໃຫ້ໄດ້ບໍ່ໜ້ອຍກ່ວາ 6,316 9 ຕື້ກີບ ຫຼື ຫຼາຍກ່ວາ 770 ລ້ານໂດລາ ຫາກແຕ່ວ່າໃນໄລຍະ 5 ປີທີ່ຜ່ານມານັ້ນ ຕ່າງຊາດໄດ້ໃຫ້ການຊ່ວຍເຫຼືອ ແກ່ລັດຖະບານ ລາວ ໂດຍສະເລ່ຍໃນມູນຄ່າ 500 ລ້ານໂດລາຕໍ່ປີເທົ່ານັ້ນ